google/wiki40b huggingface dataset:
अनार (आतिशबाज़ी)

सांस्कृतिक महत्व

अनार आतिशबाज़ी भारत में सैंकड़ों सालों से प्रयोग में है और लोक-संस्कृति में इसके सन्दर्भ में कई बातें कही गई हैं, मसलन प्रसिद्ध उर्दू शायर मिर्ज़ा सौदा (१७१३–१७८१) ने एक महानुभाव पर लिखे क़सीदे में उनकी मृत्यु पर शोक करने वालों के बारे में कहा कि 'उनके दिलों से निकलती दुख की चिंगारियों को देखकर अनार की चिंगारियों को ईर्ष्या हुई'।

ख़तरे

कई रंगों में और तरीक़ों से शरारे छोड़ने वाले अनार मिलने से यह आतिशबाज़ी बहुत ही लोकप्रीय है, लेकिन दिवाली के दिनों सबसे अधिक चोट देने वाले हादसे अनारों से ही होते हैं। एक अध्ययन के अनुसार सन् १९८३ की दिवाली के दौरान दिल्ली के दो मुख्य हस्पतालों में ६८% जलने के हादसे अनारों से ही हुए थे।

अन्य भाषाओँ में

'अनार' को अंग्रेज़ी में 'पॉमेग्रैनॅट फ़ायरक्रैकर' (pomegranate firecracker), 'फ़ाउन्टन' (fountain) और 'जर्ब' (gerb) में अनुवादित किया गया है।
विक्रम गोखले

विक्रम गोखले हिन्दी फ़िल्मों के एक अभिनेता और टेलीविज़न कलाकार हैं।
सिंधुराज

सिंधुराज वाक्पति मुंज के छोटे भाई तथा महान राजा भोज के पिता थे।
शन्दूर दर्रा

स्थानीय निवासी

शन्दूर दर्रे के दोनो तरफ़ बसने वाले स्थानीय लोग खोवार भाषा बोलते हैं।

पोलो मुक़ाबला

शन्दूर टॉप पर १९३६ से एक वार्षिक पोलो प्रतियोगिता आयोजित की जाती रही है। इसमें गिलगित और चित्राल की टीमें मुक़ाबला करती है और जिस मैदान में यह खेला जाता है वह विश्व का सबसे ऊँचा पोलो का मैदान है। प्रतियोगिता के साथ-साथ स्थानीय संस्कृति दर्शाने वाले नाच-गाने के कार्यक्रम भी होते हैं जो पर्यटकों में लोकप्रिय हैं।
अशोक चक्र (प्रतीक)

इतिहास

अशोक चक्र, सम्राट अशोक के समय से शिल्प कलाओ के माध्यम से अंकित किया गया था। धर्म-चक्र का अर्थ भगवन बुद्ध ने अपने अनेक प्रवचनों में अविद्या से दू:ख तक बारह अवस्थाये और दू:ख से निर्वाण (जन्म-मृत्यु के चक्र से मुक्ति) की बारह अवस्थाये बताई है।
पोस्टमार्टम रसायन विज्ञान

पोस्टमार्टम रसायन को नेक्रोरसायन विज्ञान और मृत्यु रसायन विज्ञान भी कहेते है। यह एक शाखा है रसायन विज्ञान की जिसी मे रासायनिक संरचना, प्रतिक्रियाओं, प्रक्रियाओं और मानकों की जाँच होती है मरे हुए जीवो की। पोस्टमार्टम रसायन एक महत्वपूर्ण भूमिका निभाता है फॉरेंसिक पैथोलॉजी मे। जैव रासायनिक विश्लेषण कांच का हास्य, मस्तिष्कमेरु द्रव , रक्त और मूत्र मौत का कारण निर्धारित करने में या फोरेंसिक मामलों में महत्वपूर्ण है।
ठट्टा

ठट्टा का शरबत

सिन्धी लोगों में ठट्टा अपने विशेष शरबत के लिए मशहूर है जिसे गुलाब के पानी, बादाम और असली चांदी के वर्क के साथ बनाया जाता है।
भागीदारी

भागीदारी या साझेदारी (partnership) व्यावसायिक संगठन का एक स व्यक्तियों का पारस्परिक संबंध है, जिसमें लाभ कमाने के उद्देश्य से एक व्यावसायिक उद्यम का गठन किया जाता है। वे व्यक्ति जो एक साथ मिलकर व्यवसाय करते है, उन्हें व्यक्तिगत रूप से ‘साझेदारी’ (पार्टनरशिप) और सामूहिक रूप से ‘फर्म’ कहा जाता है। जिस नाम से व्यवसाय किया जाता है उसे ‘फर्म का नाम’ कहते हैं। सुलतान एंड कंपनी, रामलाल एंड कंपनी, गुप्ता एंड कंपनी आदि कुछ फर्मों के नाम हैं।
साझेदारी फर्म, भारतीय साझेदारी अधिनियम, 1932 के प्रावधनों के अंतर्गत नियंत्रित होती है। भारतीय साझेदारी अधिनियम, 1932 की धरा 4 के अनुसार साझेदारी उन व्यक्तियों का आपसी संबंध है, जो उन सबके द्वारा या उन सबकी ओर से किसी एक साझेदार द्वारा संचालित व्यवसाय का लाभ आपस में बांटने के लिए सहमत होते हैं।
चूंकि एकल स्वामित्व व्यवसायिक संगठन की कुछ सीमाएं होती हैं; इसके वित्तीय और प्रबंधकीय संसाधन बहुत सीमित होते हैं तथा एक निश्चित सीमा से आगे इस व्यवसाय का विस्तार करना भी संभव नहीं है। एकल स्वामित्व व्यावसायिक संगठन की इन्हीं सीमाओं से निपटने के लिए साझेदारी व्यवसाय अस्तित्व में आया है।
उदाहरण मान लीजिए कि आप अपने इलाके में एक रेस्तराँ खोलना चाहते हैं। इसके लिए आपको पूँजी, काम करने वाले लोग, स्थान, बर्तन और कुछ अन्य वस्तुओं की आवश्यकता होगी। आपको लगा कि आप इसके लिए आवश्यक सारा धन नहीं जुटा पाएंगे और न ही आप इस काम को अकेले कर पाएंगे। इसलिए आपने अपने दोस्तों से बात की और उनमें से तीन व्यक्ति आपके साथ मिलकर इस रेस्तराँ को चलाने के लिए तैयार हो गए। वे तीनों रेस्तराँ चलाने के लिए कुछ पूँजी और कुछ दूसरी वस्तुओं की व्यवस्था करने के लिए भी तैयार हो गए। इस प्रकार आप चारों मिलकर रेस्तराँ के स्वामी बने और होने वाले लाभ हानि को भी आपस में बांटने के लिए तैयार हो गए।सचिन दुबे
धनचौर

धनचौर नेपालके लुम्बिनी अंचलके अर्घाखाँची जिलाकी एक गाँव विकास समिति है।
संपर्क क्रांति एक्स्प्रेस

संपर्क क्रांति एक्स्प्रेस भारतीय रेल द्वारा संचालित रेलगाड़ियाँ हैं। ये गाड़ियां भारत की राजधानी दिल्ली से [[राज्यों की राजधानियों तक जाती हैं। इन गाड़ियों में गंतव्य राज्य के सिवाय रास्ते के अन्य राज्य के स्टेशनों के टिकट उपलब्ध नहीं होते हैं।
चागोस द्वीपसमूह

विवरण

चागोस द्वीपसमूह ब्रिटिश हिंद महासागर क्षेत्र के मुख्य घटक है। कुल द्वीप 63,17 वर्ग किलोमीटर क्षेत्र में, मुख्य द्वीप डिएगो Garcia द्वीप 27,20 वर्ग किलोमीटर क्षेत्र में, जिनमें जल लैगून, कब्जा का क्षेत्रफल लगभग 15.000 वर्ग किलोमीटर के क्षेत्र में विशेष आर्थिक क्षेत्र 636.600 वर्ग किलोमीटर है।
इस द्वीप से जल्द से जल्द Vasco de गामा पाया है, 18 वीं शताब्दी के प्रारंभिक मॉरीशस के हिस्से के रूप में फ्रांस द्वारा कब्जा है। 1814 के वियना संधि के तहत, फ्रांस ceded करने के लिए ब्रिटिश द्वीप समूह, सेशल्स के हिस्से के रूप में . 31 अगस्त 1903 में, ब्रिटेन से तैयार किया जा सेशल्स, मॉरीशस लौटने के लिए प्रबंध है। मॉरीशस स्वतंत्रता के बाद, ब्रिटेन की स्थापना ब्रिटिश हिंद महासागर क्षेत्र के द्वीपों का प्रबंधन करने के लिए है, लेकिन मॉरीशस नहीं दे अपना प्रादेशिक का दावा है। 1967, ब्रिटेन और संयुक्त राज्य अमेरिका की संधि पर हस्ताक्षर किए हैं, Garcia डिएगो में द्वीप के निर्माण के वायु सेना और नौसेना के आधार है। दोनों में खाड़ी युद्ध और अफगानिस्तान में युद्ध, डिएगो Garcia आधार द्वीप के पास एक बहुत ही महत्वपूर्ण भूमिका निभाई है।
सैन्य अड्डों के निर्माण के लिए, ब्रिटेन के द्वीप पर मजबूर किया जाएगा evictions है, जो विरोध करने के लिए जारी रखने के द्वीप के कारण, 2000 में ब्रिटिश शासन के उच्च न्यायालय में अवैध रूप से सरकार के कृत्यों, द्वीप के लौटने की अनुमति मुक्त करने के लिए इस द्वीप के डिएगो Garcia के अलावा अन्य द्वीपों (अमेरिकी सेना के बहाने रक्षा के तहत नागरिकों की आवश्यकता पर रोक लगाने के पास आया डिएगो Garcia द्वीप) . संधि के बाद से संयुक्त राज्य अमेरिका के बीच ब्रिटेन और 2016 में समाप्त होगा, द्वीपसमूह की राजनीतिक स्थिति अस्पष्ट बनी हुई है। मॉरीशस के लिए संयुक्त राष्ट्र मानवाधिकार आयोग के अनुरोध पर समाप्त हो गया है कि इस संधि में इस द्वीप की संप्रभुता .
पार-साइबेरियाई रेलमार्ग

ट्रांस-साइबेरियाई रेलमार्ग एक प्रसिद्ध रेलमार्ग है जो रूस की राजधानी मास्को को रूस के साइबेरिया क्षेत्र से गुज़रते हुए सूदूर-पूर्वी शहर व्लादिवोस्तोक से जोड़ता है। इसकी शाखाएँ मंगोलिया से गुज़रती हुई चीन भी जाती हैं। यह एक 9,289 किमी लम्बा रेलमार्ग है और इसपर एक छोर से दुसरे छोर तक पूरा सफ़र करने में आठ दिन लग जाते हैं। इसे रूस के शाही ज़माने में सन् 1891-1916 के काल में बनाया गया था। साइबेरिया की आबादी बढ़ाने में और वहाँ के आर्थिक विकास में इस रेलमार्ग का बहुत बड़ा हाथ रहा है। हज़ारों सैलानी भी इसके द्वारा हर वर्ष साइबेरिया की सैर करते हैं और इस पर यात्रा करना विश्व के अनूठे अनुभवों में से एक माना जाता है।

अन्य भाषाओँ में

रूसी भाषा में "ट्रांस-साइबेरियाई रेलमार्ग" को "त्रांससिबिरस्काया मागिस्त्राला" (Транссибирская магистраль) कहा जाता है।
शुक ताल

उत्तर प्रदेश के मुज़फ्फरनगर से प्रायः तीस किलोमीटर दूर सड़क मार्ग पर गंगा के तट पर अवस्थित यह वह तीर्थ है जहाँ पहली बार शुकदेव जी ने राजा परीक्षित को श्रीमद्भागवत सुनाया था। शुकदेव मंदिर के अलावा यहाँ साढ़े छियत्तर फीट ऊंची ऐसी हनुमान प्रतिमा भी दर्शनीय है जिसके भीतर सात सौ करोड़ बार लिखे गए राम नाम समाहित हैं।
मनोहरथाना

देखने योग्य स्थल

प्राचीन किला,राम टेक मन्दिर, नदी तट पर स्थित महादेव धाम, कालीखाड बालाजी, थोडी ही दूरी पर स्थित टनटोकरी स्थित हनुमान मंदिर। इसके अलावा करीब २२ किलोमीटर दूर कामखेडा बालाजी का प्रसिद्ध मंदिर है जहाँ हर मंगलवार को मेला लगता है और दूर दूर से श्रृद्धालू आते है। यह अकलेरा-मनोहरथाना मार्ग पर स्थित है।
करीब २० किलोमीटर दूर मध्यप्रदेश सीमा पर बाघबाघेश्वर धाम है जहाँ शिवजी का मंदिर है
मनोहरथाना से कुछ ही दुरी पर "दो खुपि" हे जहाँ पर (शिव मंदिर) स्थित हे।

कैसे पहुँचे

राजस्थान से आने के लिये: जयपुर-जबलपुर राष्ट्रीय राजमार्ग 12 (NH १२) पर जयपुर से लगभग ३७० किलोमीटर दूर अकलेरा से मनोहर थाना के लिये अलग रास्ता निकलता है। कोटा एवं झालावाड से नियमित बस सेवा उपलब्ध है।
मध्यप्रदेश की तरफ़ से : आगरा-मुम्बई राष्ट्रीय राजमार्ग 3 (NH 3) पर बीनागंज कस्बे से रास्ता निकलता है। बीनागंज के लिये इन्दौर, भोपाल एवं गुना से नियमित बसें उपलब्ध हैं। बीनागंज से प्राइवेट जीप व टेक्सी का सहारा लेना होता है। बीनागंज में रेलवे लाइन भी है, स्टेशन का नाम चांचौडा-बीनागंज (Station code CBK) है।

कहाँ ठहरें

ठहरने के ज्यादा विकल्प उपलब्ध नहीं हैं। सरकारी डाकबंगले के अलावा बस स्टेण्ड पर एक धर्मशाला है।

व्यापार एवं वाणिज्य

कस्बा आसपास के कई गाँवों के लिये व्यापार का केन्द्र है। इलाके में मुख्य फ़सलें सोयाबीन, सरसों, धनिया, चना, मक्का, गेहूँ आदि होती हैं जो मनोहरथान कृषि उपज मंडी में बिकने आती हैं। प्रत्येक रविवार को हाट बाजार लगता है। साल में एक बार महाशिवरात्रि के अवसर पर मेला भी लगता है जो करीब एक महीना चलता है और विशेष आकर्षण का केन्द्र होता है।

इनहे देखें

राणा पूंजा
एतिहाद एयरवेज़

इतिहास

जुलाई 2003 में संयुक्त अरब अमीरात के ध्वज वाहक के रूप में, एतिहाद एयरवेज शेख खलीफा बिन जायद अल नहयन द्वारा जारी किए गए रॉयल डिक्री द्वारा स्थापित किया गया था। यह AED500लाख की शुरुआती चुकता पूंजी के साथ शुरू किया गया था। 5 नवंबर 2003 को अल अं की औपचारिक उड़ान के साथ इसने उड़ान सेवा प्रांरभ किया। 12 नवंबर 2003 को बेरुत की उड़ान भरकर इसने वाणिज्यिक परिचालन की शुरुआत किया।
फ़रवरी 2013 से, एयरलाइन दुनिया भर के 86 गंतव्यों के लिए यात्री और कार्गो सेवा एवं अपने अबू धाबी में स्थित संचालन केंद्र चला रही है।
2013 के दुबई एयरशो में, एतिहाद ने स्विस एयरलाइन कंपनी डार्विन एयरलाइन में 33.3% हिस्सेदारी खरीदने की घोषणा की। डार्विन मार्च 2014 से “एतिहाद क्षेत्रीय” के रूप में रीब्रांडेड की गयी थी।[18]

कारपोरेट मामलों

एतिहाद का मुख्यालय अबु धाबी इंटरनेशनल एयरपोर्ट  के निकट खलीफा सिटी, अबु धाबी,[22] में है।

कॉर्पोरेट प्रत्याभूति

वर्तमान:
30 जुलाई 2007 में एतिहाद एयरवेज की हार्ले क्वींस रग्बी क्लब और हार्लेक्वींस रग्बी लीग क्लब (यू) मुख्य प्रायोजक बनने की घोषणा की गई थी।
18 दिसंबर 2007 में एतिहाद ने घोषणा की यस आइलैंड में होने वाले 2009 अबु धाबी ग्रैंड प्रिक्स का प्रमुख प्रायोजक होगा।
अक्टूबर 2008 में, यह घोषणा की गई थी एतिहाद मेलबोर्न में डॉकलैंड्स स्टेडियम ((टेल्स्ट्रा डोम के नाम से पहले जाना जाता था) का प्रायोजक होगा।1 मार्च 2009 से यह प्रभावी हो गया एवं इसका नाम एतिहाद स्टेडियम हो गया।
उत्तराखण्ड के मण्डल

उत्तराखण्ड के मण्डल भारत के उत्तराखण्ड राज्य के दो मण्डलों को कहते हैं। उत्तराखण्ड में दो मण्डल है: कुमाऊँ और गढ़वाल जो क्रमशः राज्य के पूर्वी और पश्चिमी भाग में हैं।
बलवान (1992 फ़िल्म)

कहानी

अर्जुन सिंह (सुनील शेट्टी) एक बहुत ही गरीब परिवार से होता है, जो एक छोटे से बस्ती में अपनी माँ और बहन के साथ रहता है। कॉलेज में पढ़ाई करते हुए उसे दीपा (दिव्या भारती) से प्यार हो जाता है। एक दिन वो एक पुलिस अफसर पर हाथ उठा लेता है, जिसके कारण उसे जेल हो जाती है। दीपा अपने पुलिस कमिश्नर पिता (टीनु आनंद) से कह कर उसे जेल से छुड़वा देती है। दीपा के पिता, अर्जुन से पुलिस अफसर बनने को कहते हैं। उनकी बात मान कर अर्जुन पुलिस फोर्स में जुड़ जाता है, और उसकी तैनाती एक अन्य शहर में होती है।
अर्जुन अपनी माँ और बहन के साथ उस नए शहर पुलिस इंस्पेक्टर के रूप में चले जाता है। वहाँ का डॉन (डैनी डेन्जोंगपा) उसे सबक सिखाने के लिए वहाँ के लोगों को बोल देता है कि कोई भी उस परिवार की मदद नहीं करेगा। इससे वे लोग उस शहर में सभी से बिलकुल अलग-थलग हो गए। उसके बहन के साथ बलात्कार होता है और उसकी माँ की मौत हो जाती है। अर्जुन पर एक हत्या का आरोप लग जाता है और उसे पुलिस गिरफ्तार कर लेती है।
दस कहानियाँ (2007 फ़िल्म)

रोचक तथ्य

एक बरस में, एक बार ही जगती होली की ज्वाला, एक बार ही लगती बाज़ी, जलती दीपों की माला, दुनियावालों, किन्तु, किसी दिन आ मदिरालय में देखो, दिन को होली, रात दिवाली, रोज़ मनाती मधुशाला।।...
मंजूषा कंवर

मंजूषा कंवर (जन्म 20 मार्च, 1971, उर्फ़ मंजूषा पवनगडकर) भारत से एक महिला बैडमिंटन खिलाड़ी  है।

कैरियर

मंजूषा कंवर ने 1991 में पहली बार भारत में राष्ट्रीय चैम्पियनशिप जीती। 2002 तक उन्हें 9 और अधिक खिताब दिए गए। अंतरराष्ट्रीय स्तर पर उन्होंने दक्षिण एशियाई खेलों 2004 में मिश्रित युगल में मार्कोस ब्रिस्टो के साथ रजत जीता।
ग्रेट ब्रिटेन ओलंपिक विवरण

गर्मियों के खेल से पदक

██ उस खेल में अग्रणी
इस तालिका में सात पदक शामिल नहीं हैं - 1 स्वर्ण, दो रजत और चार कांस्य पदक - 1908 और 1920 के आंकड़े स्केटिंग कार्यक्रमों में सम्मानित किया गया।

सर्दियों के खेल से पदक

██ उस खेल में अग्रणी
इस तालिका में सात पदक शामिल हैं - एक स्वर्ण, दो रजत और चार कांस्य पदक - 1908 और 1920 के आंकड़े स्केटिंग कार्यक्रमों में सम्मानित किया गया।
जून सूची

जून सूची (Junilistan) स्वीडेन का एक राजनीतिक दल है। इस दल की स्थापना २००४ में हुई थी। इस दल का नेता निल्स लुन्द्ग्रेन है।
यूरोपीय संसद में इस दल के पास २ सीटें हैं।
२००६ के संसदीय चुनाव में इस दल को २६०७२ मत (०.४७%) मिले। पर दल संसद की कोई भी सीट जीतने में नाकाम रहा।
कोलफील्ड एक्स्प्रेस

कोलफील्ड एक्सप्रेस भारतीय रेलवे की एक सुपरफास्ट ट्रेन है जो कोलकाता शहर को पूर्वी भारत के अन्य औद्योगिक कस्बों दुर्गापुर, रानीगंज, आसनसोल, धनबाद के कोयला बेल्ट के साथ जोड़ती है। यह धनबाद और हावड़ा रेलवे स्टेशन के बीच सबसे अच्छी ट्रेन सेवाओं में से एक है।
यह ट्रेन दिन में चलती हैं इसलिए ऑफिस जाने वाले लोगों के द्वारा काफी पसंद की जाती है। दैनिक यात्रियों के लिए यह मत्वपूर्ण कड़ी के रूप में काम करती है। यह एक बहुत ही लोकप्रिय ट्रेन है और आम तौर पर इसके सभी डिब्बों में यात्रियों की ज़बरदस्त भीड़ पायी जाती है।
विनोद खोसला

प्रारंभिक जीवन और शिक्षा

खोसला ने इलेक्ट्रॉनिक इंजिनियरिंग टाइम्ज़ में 14 की आयु में इंटेल की स्थापना के बारे में पढ़ा और यही उन्हें टेकनॉलजी में कैरियर बनाने के लिए प्रेरित किया। आगे खोसला ने आई आई टी दिल्ली से डिग्री और  कार्नेजी मेलन युनिवर्सिटी से बायो मेडिकल इंजिनियरिंग में मास्टर्स प्राप्त किया और स्टैनफ़ोर्ड ग्रैजवेट स्कूल ऑफ़ बिज़नेस से एम बी ए किया।

सन माइक्रोसिस्ट्म्स

स्टैनफ़ोर्ड युनिवर्सिटी से 1980 में ग्रैजुएशन पूरा करने के बाद खोसला ने अपने स्टैनफ़ोर्ड साथियों स्कॉट मैकनेएली, ऐंडी बेकटोलशेइम और बर्केले के बिल जॉए से मिलकर सन माइक्रोसिस्ट्म्स की स्थापना की। खोसला ने 1985 में सन को छोड़ा। 1986 में वे  क्लेनेर, पर्किन्स, कॉफ़ील्ड ऐंड बेयर्स निवेश कम्पनी के १९८६ से सामान्य भागीदार बने। खोसला टीई और इंडस ऑन्ट्रप्रेनर्स के संस्थापकों में से एक हैं, वे एकनॉमिक टाइम्स के एक विशेष अंक के अतिथि-संपादक रहे हैं, जो भारत एक प्रमुख व्यापार समाचारपत्र है।

सन के बाद

खोसला ज़ैपलेट डॉट कॉम के "स्नेह में गिरफ़्तार" हुए, और यह कम्पनी प्रशासन, जोखिम और न्याय-अनुसरन में नेतृत्व करने लगी है।  
व्यापारिक प्रारंभ में विशेषज्ञ होकर भी खोसला ने टेकनॉलजी की कई नाकामियों में महत्त्वपूर्ण योगदान दिया है जिनमें आसेरा, ज़ंबील, डाइना बुक, एक्साइट और कई अन्य शामिल हैं।
2004 में खोसला ने अपनी स्वयं की कम्पनी खोसला वेंचर्स स्थापित की।
खोसला ने एक भारतीय सूक्ष्म-वित्त वाली गैर सरकारी संस्था एस के एस माइक्रोफ़ाइनान्स में निवेश किया, जो भारत की गरीब महिलाओं को छोटे ऋण देती है।
विनोद को डेटलाइन एनबीसी पर रविवार, 7 मई, 2006 पर दिखाया गया था। इसमें वे एथेनॉल के ईंधन के रूप में उपयोग पर प्रकाश डाल रहे थे। उन्होंने एथेनॉल कम्पनियों में व्यापक रूप से फैलाव की आशा में निवेश किया। इसके लिए वे ब्राज़ील का उदाहरण देते हैं जो विदेशी तेल पर ईंधन के लिए निर्भर नहीं रहा।
खोसला 87 के हामी अभियान के प्रमुख निधिकारक थे जो कैलिफ़ोर्निया प्रोपोज़ीशन 87 को पारित करवाने के लिए था, जो स्वच्छ ऊर्जा की एक पहल थी, हालाँकि नम्बर 2006 में वह पारित होने से रह गई।
2006 में खोसला ने सी के डॉट ओ आर जी की स्थापना की ताकि पाठ्यपुस्तकों का एक मुक्त स्रोत बने जिससे अमरीका में और संसार में शिक्षा का खर्च कम हो। खोसला और उनकी पत्नी नीरू तुलनात्मक दृष्टि से विकिमीडिया फ़ाउंडेशन के तात्त्विक दानकर्ताओं में से एक हैं। इन्होंने $500,000 दान दिया था।

व्यक्तिगत जीवन

खोसला अपनी पत्नी के साथ वुडसाइड, कैलिफ़ोर्निया में अपनी पत्नी नीरू और उनके चार बच्चों - तीन बेटियाँ (नीना, अनु और वाणी), और बेटे नील के साथ रह्ते हैं।
जँ-फ्रँस्वा रवेल

जँ-फ्रँस्वा रवेल Jean-François Revel  का जन्म सन् १९२४ को जनवरी १९ तारिखका दिन फ्रान्सके मार्सेईमेँ हुवा था। सन् २००६ को अप्रिल ३० तारिखके दिन फ्रान्सके भाल-दो-मार्न शहरमेँ मृत्यु हुई। जँ-फ्रँस्वा रवेल एक प्रख्यात चिन्तक एवं पत्रकार थेँ। उन्होँने अपने पुत्र माथ्यु रिका के साथ मिलकर काठमांडु स्थित हात्तीबन रिजोर्टमेँ लिखिहुई पुस्तक The Monk and the Philosopher प्रसिद्ध है।

-

‍‍
अमेरिगो वेस्पूची

अमेरिगो वेस्पुक्की (Vespucci, Amerigo, १४५४ - १५१२ ई.) इटली के नाविक तथा सौदागर थे। इनके पैतृक नाम 'अमेरिगो' पर अमरीका महादेश का वर्तमान नाम पड़ा, क्योंकि सर्वप्रथम इन्होंने इसे 'नई दुनिया' के रूप में पहचाना।

परिचय

अमेरीगो वेस्पूचि का जन्म फ्लारेंस में हुआ था। इन्होंने ज्योतिष शास्त्र का अच्छा ज्ञान प्राप्त कर लिया था। अपने जमाने में ये अक्षांश देशांतर की गणना में सबसे कुशल व्यक्ति थे। फ्लारेंस में मेडिसी (Mecdici) के व्यापारिक कार्यालय में लिपिक का कार्य करने के काल में इनकी अभिरुचि भूगोल के अध्ययन तथा ग्लोब, रेखाचित्र एवं मानचित्रों के संग्रह में लगी और क्रमश: ये कुशल मानचित्रकार भी बन गए। १४८९ ई. तथा १४९१ ई. के बीच ये मेडिसी के प्रतिनिधि स्वरूप किसी महत्वपूर्ण कार्यवश बारसेलोना भेजे गए। १४९३ ई. में इनका संबंध जानतो वेरार्डी (Giannetto Berardi) के सेविल स्थित व्यापारगृह से हो गया। वेरार्डी स्पेन के राजा के अधीन था। सेविल स्थित व्यापारगृह ऐटलान्टिक महासागर के आरपार अभियान करनेवाले पोतों के निर्मण का ठेका लेता था। जानोतो की मृत्यु के पश्चात् उसके काम को वेस्पूचि ने सँभाला और इस प्रकार संभवत: कोलम्वस की दूसरी समुद्री यात्रा के लिए पोतनिर्माण में सेस्पूचि ने हाथ बटाया।
वेस्पूचि, की समुद्रयात्राएँ १४९७-१५०५ ई. की अवधि में हुईं। मई, १४९९ ई. तथा जून, १५०० ई. के बीच स्पेन के अभियान में विस्पूचि ने नाविक की हेसियत से भाग लिया। इस यात्रा में एमाज़ान का मुहाना, ओरिनीको का मुहाना आदि का पता लगा। वेस्पूचि ने समझा कि वे सुदूर पूर्व एशिया प्रायद्वीप का चक्कर लगा रहे हैं तथा इसके आगे एशिया के समुद्र मिलेंगे। १३ मई, १५०१ ई. को सिलोन (श्रीलंका) तथा हिंदमहासागर में पहुँचने के विचार से पुर्तगाल सरकार के तत्वावधान में इनका दूसरा अभियान हुआ। इसमें ये ब्राजील तट से होकर पैटागोनिय तट के आगे सान सूलिना (San Sulina) की खाड़ी के आसपास तक गए।
भौगोलिक अन्वेषणों के इतिहास में इस यात्रा का बड़ा महत्व है। इसके बाद वेस्पूचि तथा अन्य विद्वानों को इस बात का विश्वास हो गया कि उपर्युक्त भाग एशिया के नहीं वरन् नई दुनिया के हिस्से थे। १५०८ ई. में वेस्पूचि स्पेन के प्रमुख नाविक नियुक्त हुए। साथ ही साथ नए खोजे गए देशों एवं उन तक पहुँचने के रास्तों के नक्शे बनाने एवं विभिन्न पोत कप्तानों द्वारा प्रेषित आँकड़ों की तुलना एवं व्याख्या करने का काम भी इन्होंने सँभाला। यह कार्य ये अपने मृत्यु काल तक करते रहे।
शर्मिला विश्वास

प्रारंभिक जीवन और शिक्षा

शर्मिला विश्वास का जन्म और पालन-पोषण कोलकाता में हुआ, जहाँ उन्होंने आठ साल की उम्र से नृत्य सीखना शुरू कर दिया था। जब वह सोलह साल की थी, तो उन्होंने मुरलीधरन माझी से ओड़िसी में प्रशिक्षण शुरू किया और फिर केलुचरण महापात्र के तहत प्रशिक्षण लिया। इसके बाद, उन्होंने कलानिधि नारायणन से अभिनय सीखा।

व्यक्तिगत जीवन

शर्मिला ने 1987 में स्वपन कुमार विश्वास से शादी की, जो स्वास्थ्य प्रबंधन में विशेषज्ञता रखने वाले डॉक्टर हैं। दोनों कोलकाता में रहते हैं और उनका एक बेटा शौमिक विश्वास है।

करियर

इन कई वर्षों में, शर्मिला ने एलिफेंटा, खजुराहो नृत्य महोत्सव और कोणार्क नृत्य महोत्सव और यूके, यूएसए, जर्मनी, रूस, दुबई और बांग्लादेश में कला उत्सवों में भाग लिया है। वह शास्त्रीय ओड़िसी के साथ-साथ अपने प्रयोगात्मक नृत्य को भी करती है।
उन्होंने उड़ीसा के मंदिर नर्तकों द्वारा प्रस्तुत प्राचीन महरी नृत्य पर भी व्यापक शोध किया है। 1995 में, उन्होंने कोलकाता में ओड़िसी विजन एंड मूवमेंट सेंटर (OVM) की स्थापना की, जहाँ वह कलात्मक निर्देशक हैं और युवा डांसरों को प्रशिक्षण देती हैं।
2009 में, उन्होंने पूर्व धारा शुरू किया, जो पूर्वी भारत और उत्तर पूर्व भारत के पारंपरिक नृत्यों का एक वार्षिक उत्सव है।

पुरस्कार

उन्हें सूचना एवं प्रसारण मंत्रालय, भारत सरकार की ओर से "सर्वश्रेष्ठ कोरियोग्राफी अवार्ड" से सम्मानित किया गया। यह पुरस्कार उन्हें भारत में, पुरी की देवदासियों पर आधारित सम्पूर्णा नामक नृत्य के निर्माण के लिए मिला। 1998 में, सूचना और प्रसारण विभाग, पश्चिम बंगाल सरकार की ओर से 1998 में उदय शंकर सर्वश्रेष्ठ कोरियोग्राफी का पुरस्कार मिला। 2010 में, शर्मिला को महारी पुरस्कार से सम्मानित किया गया था। 2012 में, उन्हें संगीत नाटक अकादमी पुरस्कार से सम्मानित किया गया। यह कलाकारों के लिए सर्वोच्च पुरस्कार है, जो भारत की संगीत, नृत्य और नाटक की राष्ट्रीय अकादमी, संगीत नाटक अकादमी, द्वारा दिया जाता है।
सेलेनियम डाइऑक्साइड

सेलेनियम डाइऑक्साइड एक अकार्बनिक यौगिक है।
तेलुगु भोजन

तेलुगु भोजन भारत के आंध्र प्रदेश राज्य के लोगों द्वारा खाये जाने वाले विभिन्न खाद्य-पदार्थों को संदर्भित करता है। चावल तेलुगू भोजन का मुख्य आहार है और सामान्यतः इसे अनेक प्रकार की कढ़ियों और मसूर की दाल या शोरबे के साथ खाया जाता है। हालांकि यह भोजन पूरे राज्य में एक जैसा ही होता है, लेकिन तेलंगाना, रायलसीमा और आंध्र जैसे विभिन्न क्षेत्रों में इसके अनेक संस्करण देखे जा सकते हैं।

नाश्ते में लिये जाने वाले खाद्य-पदार्थ (ఉపాహారము)

नाश्ते में आम तौर पर सांबर और/या नारियल की चटनी, जिसे तेलुगु में कोब्बरी पचड़ी कहते हैं, के साथ इडली खाई जाती है। इडली के साथ मिर्च पाउडर (कारांपोडी) और मूंगफली की चटनी व अन्य चटनियां भी खाई जा सकती हैं। 
नाश्ते में या शाम के समय मिनापट्टु (डोसा) भी खाया जाता है। इसके प्रकारों में "मसाला डोसा, रवा डोसा, सादा डोसा और रवा मसाला डोसा" शामिल हैं। आंध्र-शैली का डोसा दक्षिण भारत के अन्य क्षेत्रों में मिलने वाले डोसा की तुलना में अधिक मसालेदार और अधिक कुरकुरा होता है।
पेसारट्टू भी आंध्र के भोजन का एक मुख्य पदार्थ है। पेसारट्टु भी डोसा के समान ही होता है, लेकिन इसकी लेई हरी मूंग दाल से बनाई जाती है। यह पतला और कुरकुरा होता है और सामान्यतः इस पर कटा हुआ प्याज़, हरी मिर्च, लहसुन के टुकड़े व धनिया डाला जाता है। इसे अदरक की चटनी के साथ खाते हैं। एमएलए (मला) पेसारट्टु इसका एक लोकप्रिय संस्करण है, जिसमें उपमा (मसालेदार सूजी) भरा होता है।

क्षेत्रीय भिन्नताएं

तेलुगु भोजन में क्षेत्रीय भिन्नताएं पाईं जाती हैं। आंध्र प्रदेश के पश्चिमी भाग, तेलंगाना के भोजन में कुछ अद्वितीय पदार्थ मौजूद हैं, जैसे जोन्ना रोट्टे (ज्वार), सज्जा रोट्टे (बाजरा), या उप्पुडी पिंडी (पिसा हुआ चावल). तेलंगाना के व्यंजनों पर फारसी और अफगानी भोजन का प्रभाव है क्योंकि लंबे समय तक तेलंगाना मुस्लिम राजाओं के नियंत्रण में था। उत्तरी तेलंगाना के जिलों में, भोजन में ऐसे पदार्थ शामिल हैं, जो महाराष्ट्र में मिलने वाले पदार्थों के समान हैं, जैसे कढ़ी .
रायलसीमा क्षेत्र में अनेक खाद्य-पदार्थ और नाश्ते बनाए जाते हैं।
अत्तिरसालु (अरिसी)
बादुशा
जांगड़ी
जिलेबी
पाकम उंडलु, (भाप में पके चावल के आटे, मूंगफली और गुड़ का मिश्रण)
बोरुगु उंडलु (ज्वार के आटे और गुड़ से बना एक मीठा संस्करण) 
मसाला बोरुगुलु (नाश्ते की तरह)
रागी बॉल
सद्दी अन्नम, (रात में पके चावल को छाछ में भिगोकर बनाया जाता है)
जोन्ना, रागी रोट्टे, घी का एक संयोजन)
पोंगनालु चावल का गीला आटा, तेल, गाजर, प्याज, मिर्च के साथ भूना जाता है
बोंडा
मिर्चीबज्जी रोस्ट
रव्वा लड्डू
प्रबन्ध (संस्कृत)

प्रबन्ध, मध्यकालीन संस्कृत साहित्य की एक विधा थी। इनमें प्रसिद्ध व्यक्तियों के जीवन के अर्ध-ऐतिहासिक विवरण हैं। इनकी रचना १३ शताब्दी के बाद के काल में मुख्यतः गुजरात और मालवा के जैन विद्वानों ने किया। प्रबन्धों की भाषा बोलचाल की संस्कृत है जिसमें स्थानीय बोलियों का भी पुट है।
सवर खान

पाकिस्तानी जनरल और पाकिस्तान के प्रांत, पंजाब के पूर्व राज्यपाल।
यूवाइटिस (आंखों की सूजन)

यूवाइटिस और यूवाइटिस सिंड्रोम के साथ जुड़ी स्थितियां

यूवाइटिस के साथ कई स्थितियों को जोड़ा जा सकता है, जिनमे दृष्टि के अतिरिक्त अन्य हिस्सों को भी प्रमुख रूप से प्रभावित करने वाली बीमारियाँ तथा आँखों तक ही सीमित रहने वाले लक्षण शामिल हैं। एंटीरियर यूवाइटिस में, लगभग आधे मामलों में कोई भी संबंधित स्थिति या लक्षण प्रकट नहीं होता है। हालांकि, एंटीरियर यूवाइटिस अक्सर एचएलए-बी27 (HLA-B27) से जुड़े लक्षणों में से ही एक होती है। इस प्रकार के एचएलए (HLA) एलील की उपस्थिति से इस बीमारी के विकसित होने का जोखिम लगभग 15% होता है।

उपचार

शीघ्र निदान और उपचार प्राप्त करने वाले व्यक्तियों के लिए परिणाम आमतौर पर अच्छे होते हैं, लेकिन अनुपचारित छोड़ दिए जाने पर गंभीर जटिलतायें (मोतियाबिंद, ग्लूकोमा, बैंड केराटोपैथी, रेटिनल एडीमा तथा दृष्टि का स्थायी नुकसान सहित) उत्पन्न हो सकती हैं। यूवाइटिस के प्रकार के साथ-साथ इसकी गंभीरता, अवधि और उपचार के प्रति प्रतिक्रिया या अन्य सभी संबंधित बीमारियों का इसके परिणामों पर प्रभाव पड़ता है।
यूवाइटिस का आमतौर पर ग्लुकोकॉर्टीकोइड स्टेरोइड्स द्वारा उपचार किया जाता है, जिसे टॉपिकल आई ड्रॉप (प्रेड्नीसोलोन एसीटेट) या कॉर्टीकॉस्टीरोइड के साथ मौखिक खुराक के रूप में दिया जाता है। लेकिन कॉर्टीकॉस्टीरोइड दिए जाने से पहले, फ्लोरिसीन डाई टेस्ट द्वारा यह जांच लेना चाहिए कि कॉर्नियल अल्सर तो मौजूद नहीं है। कॉर्टीकॉस्टीरोइड के अतिरिक्त एट्रोपिन या होमाट्रोपिन जैसे टॉपिकल साइक्लोप्लेजिक्स का इस्तेमाल भी किया जा सकता है।
कुछ मामलों में आँख की सूजन को कम करने के लिए पीएसटीटीए (पोस्टीरियर सब्टिनोन ट्रीयामसिनोलोन एसीटेट) के एक इंजेक्शन का इस्तेमाल भी किया जा सकता है।
यूवाइटिस के जटिल या अधिक आक्रामक मामलों के लिए अक्सर मेथोट्रेग्जेट जैसी एंटीमेटाबोलाईट दवाओं का भी उपयोग किया जाता है। इन्फ्लिक्सीमैब या अन्य एंटी-टीएनएफ द्वारा किया गया प्रयोगात्मक उपचार मददगार साबित हो सकता है।
पांडुरंग सदाशिव खानखोजे

पांडुरंग सदाशिव खानखोजे, गदर पार्टी के संस्थापकों में से एक थे।
नैनीताल जिला

जनसांख्यिकी

२००१ की जनगणना के अनुसार, नैनीताल जिले की जनसंख्या ७,६२,९०९ है, जिनमें हिन्दू ६,५५,२९० (८५.९%), मुसलमान ८६,५३२ (११.३%) और सिख १६,१०७ (२.१%) हैं।